# Comú

En alguns països, un comú o una comuna és una circumscripció territorial que pot correspondre a un municipi, una ciutat amb els seus pobles i vilatges o bé un grup de pobles. En la majoria dels casos, el comú constitueix la subdivisió administrativa més petita. Sovint està dirigit per un batlle o un burgmestre, representada per uns magistrats i un consell de veïns o consell de comú.

## Etimologia

El substantiu "comuna" prové del llatí vulgar communia ("comunitat de persones"), plural neutre substantivat de l'adjectiu communis ("comú"), pres com a nom femení singular.

## Història

L'origen del nom i la seva funció són de l'edat mitjana, quan era la designació de les ciutats italianes independents d'un senyor feudal.
Als Països Catalans, històricament era utilitzat el nom de comú, comuna o universitat fins que, amb els decrets de Nova Planta, totes aquestes denominacions van ésser substituïdes per municipi. Amb l'excepció d'Andorra, on ha perdurat el nom de comú, especialment per a designar la corporació local (vegeu comuns d'Andorra), i a la Catalunya Nord, on comuna s'empra principalment per a referir-se al territori administrat per la corporació local (vegeu comunes de França).

## Llista per països

Diversos països han adoptat el nom de comú (o similar) per a la unitat administrativa menor i bàsica. A continuació hi ha la llista de diferents països on s'utilitza aquesta unitat administrativa:
Comunes del món :
| País | Article català | Nom local | Subdivisió de | Nombre total |
| Algèria | Municipis d'Algèria | Baladia (بلدية) | Districte (Daira دائرة) | 1.541 (2012) |
| Alemanya | Municipis d'Alemanya | [Gemeinde] | Districte (Kreis), que depèn d'un Land (estat federat). | 11.054 (2017) |
| Andorra | Comuns d'Andorra | Comú | Els comuns d'Andorra equivalen als ajuntaments, i són els encarregats d'administrar una parròquia (equivalent d'un municipi). | 7 |
| Àustria | Municipis d'Àustria | [Gemeinde] | districte que depèn d'un Land | 2.381 |
| Bèlgica | Municipis de Bèlgica | [commune], [gemeente], [Gemeinde] | província, que està sota la supervisió d'una regió. | 581 (2019) |
| Brasil | Municipis del Brasil | [municipio] | 26 estats (estados) i el districte federal (DF). | 5.570 (2013) |
| Camerun | Comunes (Camerun) | [commune] | 10 regions, 58 departaments dividits en 360 districtes/comunes | 360 (2013) |
| República Centreafricana | Comunes de la República Centreafricana | [Akete kodoro ayeke], [commune] | 7 regions dividides en 16 prefectures. | 176 (2012) |
| Xile | Comunes de Xile | [comuna] | 54 províncies (provincias) | 346 (2010) |
| Colòmbia | Municipis de Colòmbia | [comuna] | 32 departements (departamentos), sense comptar Bogotà que depèn directament de l'estat | 1.102 (2011) |
| R.D. del Congo | Comunes de la República Democràtica del Congo, | [commune], en un entorn urbà; [territoire] en una zona rural. | Per a 26 províncies, les 309 comunes són subdivisions sense personalitat jurídica de 71 ciutats, les altres entitats territorials descentralitzades estan formades per 480 sectors i 257 chefferies. | 309 (2013) |
| Costa d'Ivori | Comunes de Costa d'Ivori | [commune], que correspon generalment a un territori format per barris o pobles. | | 197 (2012) |
| Dinamarca | Municipis de Dinamarca | [kommune] | regió | 98 (2007) |
| Espanya | Municipi d'Espanya | [municipio] | província | 8.132 |
| Estònia | Municipis d'Estònia | [omavalitsus] | comtat | 79 (2017) |
| Illes Fèroe | Municipis de les Illes Fèroe | [kommuna] | | 29 (2017) |
| Finlàndia | Municipis de Finlàndia | en finès: kunta; en suec: kommun | regió | 309 (2021) |
| França | Municipis de França | [commune] | departament | 34.945 (2023) |
| Hongria | Llista de pobles i ciutats d'Hongria | [község], [város] | districte | 3.152 (2013) |
| Itàlia | Comune | [comune] | província (provincia) | 8092 (2012) |
| Luxemburg | Comunes de Luxemburg | [commune], [Gemeng], [Gemeinde] | cantó | 102 (2018) |
| Macedònia del Nord | Comunes de Macedònia del Nord | [opština] | regió | 80 |
| Madagascar | Comunes de Madagascar | [kaominina] | districte | 1.693 |
| Mali | Organització territorial de Mali#Comunes | [commune] | cercle | 703 |
| Marroc | Comunes del Marroc | [commune] | prefectura o província, que són, respectivament, subdivisions predominantment urbanes o rurals de la regió | 1.538 |
| Níger | Comunes del Níger | [commune] | Département | 265 (2020) |
| Noruega | Municipis de Noruega | [kommune] | comtat | 356 |
| Països Baixos | Llista de municipis dels Països Baixos | [gemeente] | província (provincie) | 388 (2017) |
| Polònia | Gmina | [Gmina] | districte | 2478 (2004) |
| Ucraïna | Hromades d'Ucraïna | [hromada] | districte | 1.469 (2025) |
| Romania | Comunes de Romania | [comuna] | districte | 2.861 (2018) |
| Senegal | Comunes del Senegal | [commune] | districte | 552 (2014) |
| Suècia | Municipis de Suècia | [kommun] | comtat | 290 (2004) |
| Suïssa | Municipis de Suïssa | (de) Gemeinde, (fr) commune, (it) comune, (ru) vischnanca | cantó | 2.222 (2018) |

## Vegeu també

* Comuns d'Andorra

## Referències

* ↑ «comú». enciclopèdia.cat. [Consulta: 3 agost 2017].
* ↑ «comú». enciclopèdia.cat. [Consulta: 3 agost 2017].
* ↑ «Comuna: Definicó». CNRTL.
* ↑ «Définitions: commune». Larousse.
* ↑ «Comú». Institut d'Estudis Catalans - Diec2. [Consulta: 2 juliol 2017].
* ↑ Gauthier, Christophe. «Répartition géographique de la population d’après les données du Recensement Général de la Population et de l’Habitat de 2014» (en francès). [Consulta: 23 novembre 2024].
Viccionari